# 7. decembris

**7. decembris** ir gada 341. diena pēc Gregora kalendāra (342. garajā gadā). Līdz gada beigām ir atlikušas 24 dienas.

## Vārda dienas

Anta, Antonija, Dzirkstīte

## Notikumi

* 1787. gads — Delavēra kā pirmais štats ratificēja ASV konstitūciju.
* 1918. gads — sākās Gruzijas—Armēnijas karš.
* 1941. gads — Otrais pasaules karš: Pērlhārboras bombardēšana — Japāna uzbruka ASV militārajai bāzei Pērlhārborā Klusajā okeānā.
* 1943. gads — pieņemts pašreizējais Libānas karogs.
* 1975. gads — Indonēzija iebruka Austrumtimorā.
* 1988. gads — Armēnijā notika 6,9 balles stipra zemestrīce, kurā gāja bojā vairāk nekā 25 tūkstoši cilvēku.
* 1995. gads — NASA zonde *Galileo* beidza misiju, ieejot Jupitera atmosfērā.
* 2024. gads — Francijā svinīgi atklāta atjaunotā Parīzes Dievmātes katedrāle, kurā piecus ar pusi gadus notika atjaunošanas darbi pēc 2019. gada ugunsgrēka.

## Dzimuši

* 1598. gads — Džovanni Lorenco Bernīni (*Giovanni Lorenzo Bernini*), itāļu gleznotājs, arhitekts un tēlnieks (miris 1680. gadā)
* 1637. gads — Bernardo Paskvīni (*Bernardo Pasquini*), itāļu komponists (miris 1710. gadā)
* 1718. gads — Anna Leopoldovna (*Анна Леопольдовна*), Krievijas imperatora Ivana VI reģente (mirusi 1746. gadā)
* 1801. gads — Johans Nestrojs (*Johann Nestroy*), austriešu dramaturgs (miris 1862. gadā)
* 1823. gads — Leopolds Kronekers (*Leopold Kronecker*), vācu matemātiķis (miris 1891. gadā)
* 1861. gads — Kristaps Valters, latviešu jurists (miris 1944. gadā)
* 1863. gads — Pjetro Maskanji (*Pietro Mascagni*), franču komponists (miris 1945. gadā)
* 1897. gads — Hermanis Balks (*Hermann Balck*), vācu ģenerālis (miris 1982. gadā)
* 1904. gads — Klarens Nešs (*Clarence Nash*), balss aktieris (miris 1985. gadā)
* 1910. gads — Žanis Grīva, latviešu rakstnieks (miris 1982. gadā)
* 1928. gads — Noams Čomskis (*Noam Chomsky*), ASV lingvists, politiskais aktīvists
* 1932. gads:
	+ Elena Bērstina (*Ellen Burstyn*), ASV aktrise
	+ Penti Linkola (*Pentti Linkola*), somu ekologs un ornitologs (miris 2020. gadā)
* 1956. gads — Lerijs Bērds (*Larry Bird*), ASV basketbolists
* 1971. gads — Vladimirs Akopjans (*Վլադիմիր Հակոբյան*), armēņu šahists, lielmeistars
* 1974. gads — Voldemārs Lūsis, latviešu vieglatlēts
* 1977. gads — Mārtiņš Skirmants, latviešu basketbolists
* 1980. gads — Džons Terijs (*John Terry*), angļu futbolists
* 1981. gads — Metjū Dominiks (*Matthew Dominick*), ASV kosmonauts, lidotājs
* 1984. gads:
	+ Roberts Kubica (*Robert Kubica*), poļu autosportists
	+ Reinis Sējāns, latviešu mūziķis
* 1989. gads — Nikolass Holts (*Nicholas Hoult*), angļu aktieris
* 1991. gads — Kriss Vuds (*Chris Wood*), jaunzēlandiešu futbolists
* 1999. gads — Paula Losada (*Paula Losada*), spāņu aktrise un dejotāja

## Miruši

* 1254. gads — Inocents IV (*Innocentius IV*), Romas pāvests (dzimis ap 1195. gadu)
* 1279. gads — Boļeslavs V (*Bolesław V*), Polijas kņazs (dzimis 1226. gadā)
* 1815. gads — Mišels Nejs (*Michel Ney*), franču maršals (dzimis 1769. gadā)
* 1891. gads — Krišjānis Valdemārs, latviešu publicists, sabiedriskais darbinieks (dzimis 1825. gadā)
* 1894. gads — Ferdinands de Lesepss (*Ferdinand de Lesseps*), franču uzņēmējs (dzimis 1805. gadā)
* 1906. gads — Elī Dikomēns (*Élie Ducommun*), šveiciešu žurnālists un miera aktīvists (dzimis 1833. gadā)
* 1915. gads — barons Džordžs Armitsteds (*George Armitstead, 1st Baron Armitstead*), britu uzņēmējs un politiķis (dzimis 1824. gadā)
* 1941. gads — Frīdrihs Vesmanis, latviešu jurists un politiķis (dzimis 1875. gadā)
* 1964. gads — Leo Kokle, latviešu gleznotājs un portretists (dzimis 1924. gadā)
* 2017. gads — Žermēna Heine-Vāgnere, latviešu dziedātāja (dzimusi 1923. gadā)
* 2020. gads:
	+ Čaks Jēgers (*Chuck Yeager*), ASV Gaisa spēku brigādes ģenerālis, izmēģinātājpilots (dzimis 1923. gadā)
	+ Olafs Okonovs, latviešu kinorežisors (dzimis 1973. gadā)

## Svētku un piemiņas dienas

* Starptautiskā civilās aviācijas diena

## Atsauces